L'Ajuntament de Sagunt ha impulsat la signatura de dos convenis de pràctiques entre el Grup Ibaizabal i els IES Eduardo Merello i Jorge Juan
28 de gener 2021

![](/media/vh2kyz1d/68_c_img_4216.jpg)  

Després de l'adquisició de la concessió de la nova seu del grup Ibaizabal al Port de Sagunt, han començat les converses amb els diferents departaments de l'Ajuntament per començar la seua activitat. Fruit d'això són la signatura de dos convenis de pràctiques per a estudiants entre els instituts Eduardo Merello i Jorge Juan i el grup Ibaizabal. 

A l'acte de la signatura d’este conveni ha assistit l'alcalde de Sagunt, Darío Moreno, la regidora delegada de Promoció Econòmica i Industrial, María José Carrera; el regidor delegat d'Educació, José Manuel Tarazona; representants dels I.E.S. Eduardo Merello i I.E.S Jorge Juan; i un representant del grup Ibaizabal. 

Després de la signatura, l'alcalde de Sagunt ha destacat la importància que suposarà per a la reactivació econòmica de la ciutat que empreses assentades en el nostre municipi **«donen l'oportunitat de formar-se als nostres estudiants, suposant un plus per als nostres centres de formació professional».** 

D’altra banda, la regidora de Promoció Econòmica i Industrial, María José Carrera, ha destacat que, des de mitjan juny, s'està implantant a l'Ajuntament de Sagunt un servici d'acompanyament a empreses **«que bé vulguen implantar-se o que ja estiguen situades al municipi, a través del departament de Promoció Econòmica i Industrial. Este equip de govern entén prioritàries les relacions entre empreses i administració com a tractores del desenvolupament econòmic i de l’ocupació».** Sobre este tema, ha assenyalat que es pretén poder oferir informació i ajuda personalitzada a les empreses interessades en implantar-se al municipi.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ha-impulsat-la-signatura-de-dos-convenis-de-practiques-entre-el-grup-ibaizabal-i-els-ies-eduardo-merello-i-jorge-juan/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ha-impulsat-la-signatura-de-dos-convenis-de-practiques-entre-el-grup-ibaizabal-i-els-ies-eduardo-merello-i-jorge-juan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ha-impulsat-la-signatura-de-dos-convenis-de-practiques-entre-el-grup-ibaizabal-i-els-ies-eduardo-merello-i-jorge-juan/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ha-impulsat-la-signatura-de-dos-convenis-de-practiques-entre-el-grup-ibaizabal-i-els-ies-eduardo-merello-i-jorge-juan/)